Кучинэ Марие Урысейм и Кубокыр къехь
Къэбэрдей-Балъкъэрым щыщ спортсменкэ цIэрыIуэ Кучинэ Марие щытекIуащ Урысейм и Кубокыр атлетикэ псын-
щIэмкIэ къэхьыным теухуа зэхьэзэхуэм.
Мэзкуу областым хыхьэ Жуковскэ къалэм и «Метеор» стадионым бадзэуэгъуэм и 21-м Кучинэр етIуанэ бгъэдыхьэгъуэкIэ елъащ метри 2 лъагагъым икIи къэралым и Кубокыр зыIэригъэхьащ. Абы къыкIэлъыкIуэ, Алтай крайм щыщ Аксёновэ Наталье зэрыдэлъеифар 1 метррэ сантиметр 88-кIэщ.
IэщIагъэлIхэм къызэралъытэмкIэ, мы лъэхъэнэр зэрыщIидзэрэ зи зэфIэкIхэм хэзыгъахъуэ зэпыт Кучинэм и ехъулIэныгъэхэр къыгуэхыпIэ имыIэу епхащ абы и тренер Габрилян Геннадий зэхигъэува зэрызагъасэ тактикэм.
КЪЭХЪУН Бэч.
